《送大理卿郑公讯狱如陕西》
明代·黄佐

长飙彻炎暑，萧然燕冀秋。天高万物肃，旷士怀国忧。

棘寺祇王命，严程戒华辀。自闻帐下变，泾渭颓不流。

骋望五陵外，莽莽胡云愁。原兽恶罔罗，时泽亮不周。

平反资淑问，及远遵壮猷。君看鹰隼击，讵同鹏鴳游。

河梁阻西笑，怅别徒悠悠。

作者简介：（1490—1566）明广东香山人，字才伯，号泰泉。正德十六年进士，选庶吉士，授编修。出为江西提学佥事，旋改督广西学校。弃官归养，久之起右春坊右谕德，擢侍读学士，掌南京翰林院事。与大学士夏言论河套事不合，寻罢归，日与诸生论道。学从程、朱为宗，学者称泰泉先生。所著《乐典》，自谓泄造化之秘。卒，赠礼部右侍郎，谥文裕。